מבצע חשיפה מלאה

ממוזער|250px|רקטת קרקע-קרקע מדגם M-302 שנחשפה באונייה "קלוס סי" על ידי לוחמי צה"ל
ממוזער|250px|רקטות M302 שנתפסו ב-KLOS C.
ממוזער|250px|אח"י חץ (סער 4.5) שהשתתפה בחשיפת האוניה KLOS C.
מבצע "חשיפה מלאה" הוא מבצע צבאי שנערך ב-5 במרץ 2014 על ידי שייטת 13 ושייטת ספינות הטילים של חיל הים הישראלי. במבצע זה נתפסה אוניית המשא קלוס סי (באנגלית: KLOS C), שניסתה להבריח מאיראן אמצעי לחימה שחלקם הוטסו ככל הנראה מסוריה ויועדו לארגוני הטרור הפלסטיניים בסיני או ברצועת עזה.

המבצע
אוניית המשא קלוס סי, ששטה תחת דגל פנמה, יצאה מנמל בנדר עבאס שבאיראן בדרכה לנמל אום אלקצר שבעיראק, ושם העמיסה מספר נוסף של מכולות. לקראת 25 בפברואר יצאה האנייה לכיוון פורט סודאן שבסודאן. קהילת המודיעין הישראלית עקבה אחר האנייה למן הפלגתה מאיראן. לאחר שהבשילו התנאים לביצוע הפשיטה, אישר ראש הממשלה, בנימין נתניהו, ששהה באותה עת בביקור ממלכתי בארצות הברית, את המלצת הרמטכ"ל, בני גנץ, ושר הביטחון, משה יעלון, להשתלט על האונייה. בבוקר 5 במרץ 2014 השתלטו לוחמי שייטת 13, בסיוע שתי ספינות של שייטת ספינות הטילים, על האונייה, שהייתה בדרכה לנמל פורט סודאן, בעת שהייתה בלב ים סמוך לגבול שבין סודאן לאריתריאה, במרחק של כ-1,500 קילומטרים דרומית לחופי ישראל. איש מ-17 אנשי צוות האונייה לא גילה התנגדות. המטען הכיל בין היתר רקטות קרקע-קרקע M-302 סוריות ואיראניות בעלות טווח של יותר ממאה קילומטרים. איראן הכחישה כל קשר לאוניית הנשק מרגע פרסום הידיעה.

על המבצע פיקד מפקד חיל הים, האלוף רם רוטברג, מעמדת פיקוד באח"י חנית, שהשתתפה במבצע. במבצע השתתפה גם אח"י חץ, ספינת טילים מדגם סער 4.5 נירית.

ב-8 במרץ 2014, אחר הצהריים, הגיעו שני הסט"ילים ואוניית הנשק לנמל אילת. ב-9 במרץ פרקו לוחמי צה"ל את הספינה ולוחמי יחידת סילוק הפצצות של יהל"ם וידאו שאמצעי הלחימה לא ממולכדים. בספינה נתפסו 40 רקטות M-302, 181 פצצות מרגמה 120 מ"מ ו-400,000 כדורים בקוטר 7.62 מ"מ.

במאי 2014 ביקש צה"ל תקציב נוסף בסך 33 מיליון ש"ח, לכיסוי עלות המבצע.

יעד המשלוח
בקרב אנשי מודיעין אמריקניים רווחת ההערכה כי הרקטות היו מיועדות לסיני ולא לעזה. לדבריהם, הרקטות, שאורכן 5.5 מטר, אינן ניתנות לפירוק והרכבה, והברחתן לעזה איננה מעשית.

מקורות וקריאה נוספת
 ירדן גור חשיפה מלאה 'בין גלים' אפריל 2014 עמ' 11.

ראו גם
 מבצע ארבעת המינים – מבצע צבאי בו נתפסה הספינה "פרנקופ", בה הוברחו אמצעי לחימה לחזבאללה.
 מבצע תיבת נוח – מבצע צבאי בו נתפסה האונייה "קארין איי" בה הוברחו אמצעי לחימה לארגוני הטרור ברצועת עזה.
 מבצע חוק ברזל – מבצע צבאי בו נתפסה האונייה "ויקטוריה" בה הוברחו אמצעי לחימה לארגוני הטרור ברצועת עזה.

קישורים חיצוניים

 פרסומים רשמיים

 מבצע חשיפה מלאה - תמונות בפליקר
 הרקטות שנחשפו - תמונות בפליקר

 פרשנות
 יפתח שפיר, יואל גוז'נסקי, אפרים קם ויורם שוייצר, תפיסת ספינת הנשק Klos C – משמעויות והשלכות, בתוך: מבט על, גיליון 526, 11 במרץ 2014. באתר המכון למחקרי ביטחון לאומי
 ידיעות עיתונאיות
 .
 .

 ירדן גור,	חשיפה מלאה עצירת קלוז סי,	'בין גלים' מאי 2014, עמ' 10.
 .
 .
 .
 .
 .
 .
 .
 .
 .
 .
 .

 שנה לחשיפה מלאה

הערות שוליים

חשיפה מלאה
קטגוריה:2014 בישראל
קטגוריה:ספינות נשק
קטגוריה:פעולות שייטת 13
קטגוריה:חיל הים: קרבות ומבצעים
קטגוריה:לכידת אוניות שהובילו נשק לרצועת עזה